ai4bharat/Pralekha huggingface dataset:
पेट्रोलियम आणि नैसर्गिक वायू मंत्रालय
राज्ये/केंद्रशासित प्रदेशातल्या सर्व बाजारपेठांमध्ये शिधापत्रिकाधारक आणि लाभार्थींसाठी किरकोळ विक्रीची किंमत राज्ये/केंद्र शासित प्रदेश निश्चित करतात
नवी दिल्ली, 20 डिसेंबर 2021
राज्ये/केंद्रशासित प्रदेशातल्या सर्व बाजारपेठांमध्ये शिधापत्रिकाधारक आणि लाभार्थींसाठी केरोसिनच्या किरकोळ विक्रीची किंमत  राज्ये/केंद्र शासित प्रदेश निश्चित करतात. ही माहिती केंद्रीय पेट्रोलियम आणि नैसर्गिक वायू राज्य मंत्री रामेश्वर तेली यांनी आज राज्य सभेत एक लेखी उत्तरात दिली. मालवाहतूक, घाऊक विक्रेता/किरकोळ विक्रेता कमिशन यासारखे विविध घटक लक्षात घेऊन ही किंमत निश्चित केली जाते असे त्यांनी या उत्तरात म्हटले आहे. 1 डिसेंबर 2021 पासून मुंबईत सार्वजनिक वितरण व्यवस्थेद्वारे वितरीत करण्यात येणाऱ्या केरोसीनची किरकोळ विक्रीची किंमत 49.26 रुपये प्रती लिटर आहे.
भारत सरकार, सार्वजनिक वितरण व्यवस्था केरोसिनचे स्वयंपाक आणि दिव्यांसाठी त्रैमासिक आधारावर तर विना अनुदानित सार्वजनिक वितरण व्यवस्था केरोसिनचे वार्षिक आधारावर राज्ये/केंद्र शासित प्रदेशांना वितरण करते. त्यानंतर राज्ये/केंद्रशासित प्रदेशात सार्वजनिक वितरण व्यवस्था जाळ्याअंतर्गत या केरोसिनचे वितरण ही संबंधित राज्ये/केंद्रशासित प्रदेशांची जबादारी आहे. वितरणासाठीचे निकष आणि प्रमाणही संबंधित राज्ये/केंद्रशासित प्रदेश निश्चित करतात.Jaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111
पंतप्रधान कार्यालय
ब्रिटनचे पंतप्रधान म्हणून निवड झाल्याबद्दल पंतप्रधानांकडून ऋषी सुनक यांचे अभिनंदन
नवी दिल्ली,24 ऑक्टोबर 2022
पंतप्रधान नरेंद्र मोदी यांनी ब्रिटनचे भावी पंतप्रधान म्हणून निवड झाल्याबद्दल ऋषी सुनक यांचे अभिनंदन केले आहे.
पंतप्रधानांनी ट्विट केले,
@ऋषीसुनक! तुम्ही ब्रिटनचे नवे पंतप्रधान झाला आहात म्हणून आपले अभिनंदन! आपल्यासोबत, जागतिक समस्या आणि वर्ष 2030 पर्यंतच्या आराखड्याची अंमलबजावणी करण्यासाठी एकत्र काम करण्यासाठी उत्सुक आहे. आपण आपल्या ऐतिहासिक संबंधांना आधुनिक भागीदारीत रूपांतरित करत असताना, भारत आणि ब्रिटनमध्ये दुवा म्हणून 'लिव्हिंग ब्रिज म्हणून' राहणाऱ्या भारतीयांना दिवाळीच्या विशेष शुभेच्छा.”
R.Aghor/V.Yadav/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
संरक्षण सहकार्य बळकट करण्यासाठी भारत आणि अमेरिका दरम्यान आग्रा येथे 19 वी लष्करी सहकार्य बैठक
नवी दिल्ली, 2 मार्च 2022
भारत-अमेरिका लष्करी सहकार्य गटाची  19 वी बैठक 1आणि 2 मार्च 2022 रोजी उत्तरप्रदेशात आग्रा येथे संपन्न झाली. भारताकडून चीफ ऑफ इंटिग्रेटेड डिफेन्स स्टाफ टू द चेअरमन चिफ्स ऑफ स्टाफ कमिटीचे  प्रमुख एअर मार्शल बी. आर कृष्णा आणि अमेरिकेच्या यूएस इंडो-पॅसिफिक कमांडचे डेप्युटी कमांडर लेफ्टनंट जनरल स्टीफन डी स्केल्न्का यांच्या सह -अध्यक्षतेखाली ही बैठक झाली. या चर्चेत दोन्ही देशांदरम्यानच्या विद्यमान संरक्षण संबंधांना बळकटी देण्यावर भर देण्यात आला त्याचप्रमाणे विद्यमान सहकार्य यंत्रणेच्या कक्षेत नवीन उपक्रम राबवण्यासंदर्भात विचारविनिमय करण्यात आला.
भारत-अमेरिका लष्करी सहकार्य गट हा उभय देशातील इंटिग्रेटेड डिफेन्स स्टाफ आणि यूएस इंडो-पॅसिफिक कमांड या मुख्यालयांदरम्यानच्या धोरणात्मक आणि कार्यान्वयन स्तरावरील नियमित चर्चेद्वारे देशांमधील संरक्षण सहकार्याच्या प्रगतीसाठी स्थापन केलेला एक मंच आहे.N.Chitale/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 236
आरोग्य आणि कुटुंब कल्याण मंत्रालय
केंद्रीय आरोग्य मंत्री डॉ मनसुख मांडविया यांनी देहरादून येथे दोन दिवसीय चिंतन शिबिराचे केले उद्घाटन
नवी दिल्ली, 14 जुलै 2023
"सर्वात मोठ्या लाभार्थी कल्याणासाठी योजना आखण्याचे उद्दिष्ट असलेली आपली धोरणे अधिक परिपूर्ण करण्याच्या दृष्टीने विविध राज्यांची मते , सर्वोत्तम पद्धती, मोलाचे अनुभव आणि सूचनांचे आदानप्रदान करण्यासाठी 'स्वास्थ्य चिंतन शिविर' ही आरोग्यविषयक राष्ट्रीय बैठक उपयुक्त ठरते," असे केंद्रीय आरोग्य आणि कुटुंब कल्याण मंत्री डॉ. मनसुख मांडविया यांनी म्हटले आहे. ते आज देहरादून येथे केंद्रीय आरोग्य आणि कुटुंब कल्याण परिषदेच्या 15 व्या संमेलनाच्या दोन दिवसीय, 'स्वास्थ्य चिंतन शिविराचे' उद्घाटन करताना बोलत होते.
यावेळी उत्तराखंडचे मुख्यमंत्री पुष्कर सिंग धामी, सिक्कीमचे मुख्यमंत्री प्रेमसिंह तमांग, केंद्रीय आरोग्य राज्यमंत्री डॉ. भारती प्रवीण पवार आणि प्रा. एस पी सिंह बघेल आणि नीती आयोग सदस्य  डॉ. व्ही.के. पॉल, यावेळी उपस्थित होते.
आपल्या उद्घाटनपर भाषणात डॉ. मनसुख मांडविया यांनी विचारविनिमयाचे महत्त्व अधोरेखित केले.“हे चिंतन शिबीर आपल्याला आरोग्य क्षेत्रातील विविध समस्या सखोलपणे जाणून घेण्याची संधी देऊ शकेल,”असे ते म्हणाले. भारतातील आरोग्यसेवेच्या भवितव्याबाबत त्यांनी विचार मांडले. “या अमृत काळात , आपण आपल्या स्वतःच्या ज्ञानातून ‘प्रेरणा’ घेऊ आणि स्वतःचे आरोग्य प्रारूप विकसित करू. कुष्ठरोग, क्षयरोग, सिकलसेल अॅनिमिया इत्यादी रोगांचे विविध राज्यांमधून निर्मूलन करण्याचा आणि पीएम-जेएवाय कार्डचा लाभ राज्यांमध्ये अधिकाधिक व्हावा यासाठी आपण संकल्प केला पाहिजे”, असे त्यांनी सांगितले.
त्यांनी सहभागींना त्यांच्या कल्पना सामायिक करण्यासाठी प्रोत्साहित केले, जेणेकरून स्वास्थ्य चिंतन शिविरातून सर्वोत्तम परिणाम मिळू शकतील. दोन दिवसांची ही बैठक देशाला आरोग्यसेवाविषयक उपाय प्रदान करण्यासाठी खूप उपयुक्त ठरेल अशी आशा डॉ. मनसुख मांडविया यांनी यावेळी व्यक्त केली.
S.Kane/S.Kakade/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 55
पंतप्रधान कार्यालय
पंतप्रधानांच्या हस्ते ‘टाईमलेस लक्ष्मण’ पुस्तकाचे प्रकाशन
नवी दिल्ली, 18 डिसेंबर 2018
पंतप्रधान नरेंद्र मोदी यांच्या हस्ते आज मुंबईत ‘टाईमलेस लक्ष्मण’ या कॉफी टेबल पुस्तकाचे प्रकाशन झाले. प्रसिद्ध व्यंगचित्रकार आर.के.लक्ष्मण यांच्यावर हे पुस्तक आधारलेले आहे.
लक्ष्मण यांच्या कालातीत प्रवासाचा भाग होण्याचा आपल्याला विशेष आनंद होत आहे असे पंतप्रधान म्हणाले. आ.के.लक्ष्मण यांच्या व्यंगचित्रांचा खजिना आता सर्वांसाठी उपलब्ध होत असल्याबद्दल त्यांनी समाधान व्यक्त केले.
समाजाची जडण-घडण आणि समाजातले विविध रंग समजून घेण्यासाठी आर.के.लक्ष्मण यांच्या व्यंगचित्रांचे निरिक्षण करुन अभ्यास करता येऊ शकतो असे पंतप्रधानांनी सांगितले. हा अभ्यास हा केवळ आर.के.लक्ष्मण किंवा त्यांच्या आठवणी समजून घेण्यासाठी नाही तर लक्ष्मण हा देशातल्या प्रत्येक सर्वसामान्य व्यक्तीमध्ये दडलेला असून त्यांचा अभ्यास करण्यासाठी ही व्यंगचित्र मार्गदर्शक ठरतात असे ते म्हणाले.
लक्ष्मण यांचा कॉमन मॅन कालातीत आणि देशव्यापी आहे. प्रत्येक भारतीय नागरिक आणि प्रत्येक पिढी स्वत:ला या कॉमन मॅनमध्ये बघू शकते असे पंतप्रधान म्हणाले. या कॉमन मॅनमधले असामान्यत्व समाजासमोर आणण्यासाठीच पद्म पुरस्कारांच्या शिफारशींची प्रक्रिया बदलली असल्याचे पंतप्रधानांनी यावेळी सांगितले.
B.Gokhale/R.Aghor/P.Malandkar
(Visitor Counter : 96
वाणिज्य आणि उदयोग मंत्रालय
लस उत्पादन वाढवण्याबाबतच्या उपाययोजनांविषयी वाणिज्य आणि उद्योग मंत्रालयाची युएसटीआर सोबत सकारात्मक चर्चा
नवी दिल्ली, 14 मे 2021
केंद्रीय वाणिज्य आणि उद्योग मंत्री, पीयूष गोयल यांनी आज म्हणजेच 14 मे 2021 रोजी अमेरिकेच्या व्यापार प्रतिनिधी, कैथरिन ताई यांच्यासोबत दूर दृश्य प्रणालीद्वारे चर्चा केली.कोविड-19 च्या जागतिक महामारीचा सामना करण्यासाठी लस उत्पादकता सर्वसमावेशक आणि समान पद्धतीने वाढवण्यावर या चर्चेत भर देण्यात आला होता. जागतिक पातळीवर लस उत्पादन वाढवण्यासाठी ट्रिप्स या बौद्धिक संपदाविषयक करारातल्या तरतुदी शिथिल करण्याच्या भारताच्या प्रस्तावावर देखील चर्चा झाली.या तरतुदी शिथिल झाल्यास, गरीब आणि विकसनशील देशांना देखील लसींचा पुरवठा होऊ शकेल आणि अनेकांचे प्राण वाचू शकतील, यावरही चर्चा झाली.
भारताच्या या प्रस्तावाला पाठींबा दर्शवल्याबद्दल, यावेळी गोयल यांनी USTR यांचे आभार मानले. लस उत्पादकांसाठी पुरवठा साखळी संपूर्ण जगभरातल्या उत्पादकांसाठी मुक्त आणि बंधमुक्त ठेवणे ही आज काळाची गरज आहे, असे गोयल म्हणाले. लस उत्पादकता वाढवण्यासाठी आणि जास्तीत जास्त लोकांचा जीव वाचवण्यासाठी काम करण्यावर दोन्ही बाजूनी यावेळी सहमती व्यक्त करण्यात आली.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 101
पंतप्रधान कार्यालय
संरक्षण आणि अवकाश क्षेत्राला चालना देण्याबाबत चर्चा करण्यासाठी पंतप्रधानांच्या नेतृत्वाखाली बैठक
नवी दिल्ली, 30 एप्रिल 2020
भारतातील संरक्षण उद्योग क्षेत्र अधिक गतिमान आणि स्वयंपूर्ण बनवण्यासाठी काय सुधारणा आवश्यक आहेत, यावर चर्चा करण्यासाठी पंतप्रधान नरेंद्र मोदी यांच्या नेतृत्वाखाली नवी दिल्लीत बैठक झाली. या उद्योगात आवश्यक ते बदल करुन भारतीय संरक्षण दलांच्या सध्याच्या आणि दीर्घकालीन गरजा पूर्ण करणे आणि कोविड-19 च्या पार्श्वभूमीवर,अर्थव्यवस्थेला गती देण्याच्या योजना यावर या बैठकीत भर देण्यात आला. यात आयुध निर्माण कारखान्यांच्या कामात सुधारणा आणणे, खरेदी प्रक्रिया सुरळीत करणे, संशोधन आणि संरक्षणाला प्रोत्साहन, संरक्षण तंत्रज्ञान क्षेत्रात गुंतवणुकीला चालना देणे आणि निर्यातीला प्रोत्साहन देणे यावर प्रामुख्याने चर्चा झाली.
संरक्षण आणि अवकाश क्षेत्रात, जागतिक पातळीवर भारताला पहिल्या स्थानी पोहचवण्यावर पंतप्रधानांनी भर दिला. संरक्षण आयुधे आणि उपकरणांची रचना ते उत्पादन या सर्व क्षेत्रात अव्वल स्थान मिळवत, सरकारी आणि खाजगी क्षेत्रांनी एकत्रित काम करुन, स्वयंपूर्ण होणे आणि निर्यात वाढवणे ही दोन्ही उद्दिष्टे पूर्ण करण्यासाठी काम करायला हवे, असे पंतप्रधान यावेळी म्हणाले. तसेच संरक्षण क्षेत्रात देशांतर्गत आणि परदेशी गुंतवणूक आकर्षित करण्यासाठीच्या प्रस्तावित सुधारणांचा त्यांनी आढावा घेतला.
संरक्षण क्षेत्रावर होणारा खर्च कमी करुन हा पैसा राजनैतिक संरक्षण भांडवल हस्तांतरणासाठी वापरता येईल का यावरही या बैठकीत चर्चा झाली.संरक्षण सामुग्री खरेदी, ऑफसेट धोरण, विविध सुटे भाग देशात तयार करणे, तंत्रज्ञान हस्तांतरण, जागतिक पातळीवरील मूळ उपकरण उत्पादन कंपन्यांना भारतात उत्पादन करण्यासाठी आकर्षित करणे, आंतरराष्ट्रीय पुरवठा साखळीत भारताचा सहभाग वाढवणे, इत्यादींवर देखील चर्चा झाली. संरक्षण उत्पादन क्षेत्रात, जागतिक नेतृत्व म्हणून उदयास येण्यासाठी, आपल्याला निर्यातमालाची गुणवत्ता आणि दर्जेदार उपकरणे / व्यवस्था तयार कराव्या लागतील यावरही या बैठकीत चर्चा झाली.
भारताने आता आयातीवरील अवलंबित्व कमी करुन, “मेक इन इंडिया’ उपक्रमाला पुढे न्यावे, असे निर्देश पंतप्रधान म्हणाले. संरक्षण आयुधांची रचना, आयुधे विकसित करणे आणि उत्पादन वाढवण्याकडे लक्ष दिले जावे. तसेच, संरक्षण उत्पादनांची निर्यात आणि जागतिक पुरवठा साखळीत सहभाग वाढवणे यावरही त्यांनी भर दिला. संरक्षण क्षेत्रात संशोधनाला प्रोत्साहन देणारे वातावरण देशात निर्माण करायला हवे, असे ते म्हणाले.
या बैठकीला, संरक्षण मंत्री, गृहमंत्री, अर्थमंत्री आणि अर्थराज्यमंत्री तसेच वरिष्ठ अधिकारी उपस्थित होते.B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
भारतीय रेल्वेकडून ऑक्सिजन एक्स्प्रेस मिळणारे नववे राज्य ठरणार उत्तराखंड
ऑक्सिजन एक्स्प्रेसने कर्नाटक, महाराष्ट्र, मध्यप्रदेश, हरियाणा, तेलंगणा, राजस्थान, दिल्ली आणि उत्तरप्रदेशात पोहोचविला 5735 मेट्रिक टनापेक्षा अधिक ऑक्सिजन
विविध राज्यांना 375 टँकर लोडपेक्षा अधिक प्राणवायूचा पुरवठा
90 हून अधिक ऑक्सिजन एक्स्प्रेस गाड्यांनी प्रवास केला पूर्ण
120 मेट्रिक टन प्राणवायू घेऊन पहिली ऑक्सिजन एक्स्प्रेस आज रात्री होणार उत्तराखंडमध्ये दाखल
50 मेट्रिक टनपेक्षा अधिक प्राणवायू घेऊन पहिली ऑक्सिजन एक्स्प्रेस आज होणार पुण्यामध्ये दाखल
बेंगळुरूला 120 मेट्रिक टन प्राणवायू प्राप्त
आजवर महाराष्ट्राला 293 मेट्रिक टन, उत्तरप्रदेशाला सुमारे 1630, मध्यप्रदेशला 340, हरयाणाला 812, तेलंगणाला 123, राजस्थानला 40, कर्नाटकला 120 आणि दिल्लीला 2383 मेट्रिक टनपेक्षा अधिक प्राणवायूचा पुरवठा
नवी दिल्ली, 11 मे 2021
सर्व अडचणींवर मात करत आणि नवे तोडगे शोधून काढत, देशातील अनेक राज्यांमध्ये द्रवरूप वैद्यकीय प्राणवायूचा पुरवठा करीत भारतीय रेल्वेचे मदतकार्य अविरत सुरु आहे. आतापर्यंत भारतीय रेल्वेने 375 पेक्षा अधिक टँकर्सद्वारे विविध राज्यांना जवळपास 5735 मेट्रिक टन प्राणवायू पोहोचविला आहे.
काल ऑक्सिजन एक्स्प्रेस गाड्यांनी देशाला 755 मेट्रिक टन प्राणवायू पुरविला.
आतापर्यंत 90 पेक्षा अधिक ऑक्सिजन एक्स्प्रेस गाड्यांनी प्रवास पूर्ण केला आहे.
प्राणवायूची मागणी करणाऱ्या राज्यांना कमीत कमी वेळेत जास्तीत जास्त द्रवरूप वैद्यकीय प्राणवायूचा पुरवठा करण्याचा निश्चय भारतीय रेल्वेने केला आहे.
ही माहिती प्रसिद्ध होईपर्यंत, महाराष्ट्राला 293 मेट्रिक टन, उत्तरप्रदेशाला सुमारे 1630, मध्यप्रदेशला 340, हरयाणाला 812, तेलंगणाला 123, राजस्थानला 40, कर्नाटकला 120 आणि दिल्लीला 2383 मेट्रिक टनपेक्षा अधिक प्राणवायूचा पुरवठा करण्यात आला आहे.
डेहराडून  आणि पुणे  जवळील स्थानकांवरही पहिली ऑक्सिजन एक्स्प्रेस पोहोचणार आहे.
झारखंडमधील टाटानगर येथून 120 मेट्रिक टन प्राणवायू घेऊन निघालेली उत्तराखंडसाठीची पहिली ऑक्सिजन एक्स्प्रेस आज रात्री मुक्कामी पोहोचण्याची अपेक्षा आहे.
ओदिशामधील अङ्गुल येथून 50 मेट्रिक टनपेक्षा अधिक प्राणवायू घेऊन निघालेली ऑक्सिजन एक्स्प्रेस आज पुण्यात दाखल होत आहे.
यासंबंधीची आकडेवारी सातत्याने बदलत असते. आणखी काही ऑक्सिजन एक्स्प्रेस आज रात्री उशिरा प्रवास सुरु करणार आहेत.
S.Tupe/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
संरक्षण मंत्रालय
जनरल बिपीन रावत यांच्या निधनाबद्दल एअर मार्शल देव यांनी शोक व्यक्त केला
एअर मार्शल अमित देव, एअर ऑफिसर कमांडिंग-इन-चीफ, वेस्टर्न एअर कमांड यांनी हेलिकॉप्टर अपघातात निधन झालेले जनरल बिपिन रावत , परम विशिष्ट सेवा पदक, उत्तम युद्ध सेवा पदक, अति विशिष्ट सेवा पदक, युद्ध सेवा पदक, सेना पदक, विशिष्ट सेवा पदक,एडीसी , चीफ ऑफ डिफेन्स स्टाफ , त्यांच्या पत्नी मधुलिका रावत आणि अन्य सर्व अधिकारी आणि कर्मचाऱ्यांच्या निधनाबद्दल वेस्टर्न एअर कमांडचे सर्व कर्मचारी आणि कुटुंबियांच्या वतीने दुःख आणि शोक व्यक्त केला.
एअर मार्शल देव यांनी सशस्त्र दलातील जनरल रावत यांच्या योगदानाचे स्मरण केले. सशस्त्र दलांच्या आधुनिकीकरणासाठी त्यांनी केलेले प्रयत्न देशाच्या कायम स्मरणात राहतील.
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या उपलब्धतेविषयीची अद्ययावत माहिती
राज्ये आणि केंद्रशासित प्रदेशांना कोविड प्रतिबंधक लसीच्या 188 कोटी 55 लाखांहून अधिक मात्रा पुरविण्यात आल्या
राज्ये आणि केंद्रशासित प्रदेश सरकारे यांच्याकडे न वापरलेल्या 17 कोटी 47 लाखांहून अधिक मात्रा शिल्लक आणि पुढील काळातील वापरासाठी अजूनही उपलब्ध
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार कटिबद्ध आहे. देशात 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. तर 21 जून 2021 पासून या लसीकरण मोहिमेच्या सार्वत्रिकीकरणाचा नवा टप्पा सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना त्या लसीचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,88,55,67,715
|
|
BALANCE AVAILABLE
|
|
17,47,01,726
भारत सरकारने आतापर्यंत खरेदी केलेल्या मात्रांचा राज्ये आणि केंद्रशासित प्रदेशांना केलेला मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 188 कोटी 55 लाखांहून अधिक  मात्रांचा पुरवठा करण्यात आला आहे.
यापुढील काळात लसीकरण करण्यासाठी राज्ये आणि केंद्रशासित प्रदेश सरकारांकडे कोविड प्रतिबंधक लसीच्या न वापरलेल्या अशा 17 कोटी 47 लाखांहून अधिक  मात्रा, अजूनही शिल्लक आहेत.
पंतप्रधान कार्यालय
या आव्हानात्मक काळात भारत-ब्राझीलची भागीदारी पूर्वीपेक्षा अधिक मजबूत आहे – पंतप्रधान
नवी दिल्ली, 10 एप्रिल 2020
या आव्हानात्मक काळात भारत-ब्राझीलची भागीदारी पूर्वीपेक्षा अधिक मजबूत आहे असे पंतप्रधान नरेंद्र मोदी यांनी म्हंटले आहे.
ब्राझीलला हायड्रोक्सीक्लोरोक्वीन पुरवण्याच्या भारताच्या निर्णयाबद्दल कृतज्ञता व्यक्त करणाऱ्या ब्राझिलचे राष्ट्रपती एम. बोल्सनारो यांच्या ट्विटला उत्तर देताना पंतप्रधान नरेंद्र मोदी यांनी हे वक्तव्य केले.
“या महामारी विरुद्धच्या मानवतेच्या लढाईत योगदान द्यायला भारत नेहमीच वचनबद्ध आहे.” असे पंतप्रधान नरेंद्र मोदी म्हणाले.
B.Gokhale/S.Mhatre/D.Rane
(
पंतप्रधान कार्यालय
श्री गुरू ग्रंथ साहिब जीच्या प्रकाश पूरबच्या पवित्र पर्वानिमित्त पंतप्रधानांकडून शुभेच्छा
पंतप्रधान नरेंद्र मोदी यांनी देशवासियांना विशेषत: शीख समुदायाला श्री गुरु ग्रंथ साहिब जींच्या प्रकाश पूरबच्या पवित्र पर्वानिमित्त शुभेच्छा दिल्या आहेत.
पंतप्रधानांनी ट्विट मध्ये म्हटले आहे :
"आज, श्री गुरू ग्रंथ साहिब जींच्या प्रकाश पूरबच्या पवित्र पर्वानिमित्त सर्वांना विशेषतः शीख समुदायाला माझ्या शुभेच्छा. श्री गुरु ग्रंथ साहिब जींची पवित्र शिकवण लाखो लोकांना शक्ती देते आणि आपल्या समाजाला अधिक न्याय्य, सर्वसमावेशक आणि करुणामय बनवते."
संरक्षण मंत्रालय
फ्लीट पुरस्कार सोहळा- पश्चिम नौदल कमांड
नवी दिल्ली, 24 जुलै 2021
पश्चिम नौदलाचा तलवार ताफा म्हणून ओळखल्या जाणाऱ्या नौदल फ्लीटचा पुरस्कार सोहळा दर वर्षाअखेरीस होता असतो. काल म्हणजेच 23 जुलै 2021 रोजी एका वर्षाच्या विलंबानंतर मुंबईत हा पुरस्कार सोहळा झाला. पश्चिम फ्लीटचे कमांडिंग अधिकारी रियर ऍडमिरल अजय कोचर यांनी हा सोहळा आयोजित केला होता. या फ्लीटच्या एप्रिल 2020 ते मार्च 2021 या कालावधीतील कामगिरी आणि उपलब्धीचा यावेळी गौरव करण्यात आला. पश्चिम नौदल कमांडचे फ्लॅग ऑफिसर व्हाईस ऍडमिरल आर हरी कुमार, फ्लॅग ऑफिसर कामांडीग इन चीफ, हे या सोहळ्याला प्रमुख पाहुणे म्हणून उपस्थित होते.
कोविड-19 च्या पार्श्वभूमीवर यंदा हा सोहळा अत्यंत साध्या पद्धतीने करण्यात आला होता. कार्यक्रमाल मर्यादित लोकांची उपस्थिती होती, मात्र हा तलवार ताफा असल्याने, फ्लीटच्या उपलब्धीची संख्या बरीच होती. नौदलाची विविध क्षेत्रातली कामगिरी, सुरक्षितता आणि मनोबलाच्या क्षेत्रात एकूण 20 चषके यावेळी देण्यात आली. सागरी मोहिमांमध्ये दाखवलेल्या अतुल्य साहसाबद्दल, आयएनएस कोलकात्याला सर्वोत्तम युद्धनौकेचा पुरस्कार मिळाला. नौदलाच्या सर्व ताफयांमध्ये सर्वाधिक उत्साही आणि मनोबल वाढवणाऱ्या प्रेरणादायी कामगिरीबद्दल, आयएनएस तर्कश ला ‘सर्वाधिक उत्साही’ युद्धनौकेचा पुरस्कार मिळाला. टँकर आणि ओपीव्हीच्या श्रेणीत उत्तम कामगिरी केल्याबद्दल आयएनएस दीपक ला सर्वोत्तम युद्धनौकेचा पुरस्कार मिळाला.
या वर्षभरात, म्हणजे, एप्रिल 2020 ते मार्च 2021 झालेली नौदल ताफ्याची कार्यवाही अभूतपूर्व होती. नौदलाची जहाजे कायम मिशनवर तैनात होती. तसेच कोविड संकट काळात मदत साहित्य पोचवण्याच्या कामातही या ताफ्याने पूर्ण सहभाग घेतला. पश्चिम ताफ्याच्या युद्धनौका आणि विमाने यांनी तौक्ते वादळाच्या काळात अनेकांची सुटका करण्याची जबाबदारी देखील यशस्वीपणे पार पाडली.
या सर्व अभियानांमध्ये प्राणांचे बलिदान देणाऱ्या जवानांना या सोहळ्यात श्रद्धांजली वाहण्यात आली आणि त्यांच्या कुटुंबियाप्रति शोकसंवेदना व्यक्त करण्यात आल्या. ज्या ज्या वेळी देशाला मदतीची गरज असते, त्या प्रत्येक वेळी, हा तलवार ताफा प्रतिसाद देण्यात आघाडीवर असतो.
S.Tupe /R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 202
मंत्रिमंडळ
तामिळनाडूच्या कुन्नुर येथे नवीन वायरल लस निर्मिती कारखाना स्थापन करण्यासाठी पास्चर इंस्टीट्यूट ऑफ इंडियाला 30 एकर जमीन वितरित करायच्या प्रस्तावाला मंत्रिमंडळाची मंजुरी
(नवी दिल्ली, 13 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने तामिळनाडूच्या कुन्नुर येथे नवीन वायरल लस निर्मिती कारखाना स्थापन करण्यासाठी पास्चर इंस्टीट्यूट ऑफ इंडियाला 30 एकर जमीन वितरित करायच्या प्रस्तावाला मंजुरी दिली आहे.
या प्रकल्पामुळे पीआयआय, कुन्नूर येथे वायरल लस  आणि एंटी सीरा  चे उत्पादन केले जाईल. जमिनीच्या हस्तांतरणासाठी कुठलाही खर्च येणार नाही.
आरोग्य आणि कुटुंब कल्याण मंत्रालय द्वारा या प्रकल्पासाठी वापरण्यात येणाऱ्या जमिनीसाठी ‘औद्योगिक’ ऐवजी ‘संस्थागत’ असा बदल केला जाईल.
लाभ :
जमीन वितरित केल्यामुळे मुलांसाठी जीवन रक्षक लसीच्या उत्पादनाला चालना मिळेल. तसेच देशात लसीकरण सुरक्षा बळकट होईल आणि लसीचा खर्च कमी होईल आणि आयातीवरील खर्चही कमी होईल.
N.Sapre/S.Kane/P.Kor
रस्ते वाहतूक आणि महामार्ग मंत्रालय
रस्ता सुरक्षा महिन्याचे उद्या होणार उद्घाटन
नवी दिल्ली, 17 जानेवारी 2021
देशात रस्ता सुरक्षिततेविषयी जनजागृती करण्यासाठी आणि रस्ते अपघात कमी करण्यासाठी ‘राष्ट्रीय रस्ता सुरक्षा माह’ याचे उद्या उद्घाटन करण्याची सर्व तयारी झाली आहे. संरक्षण मंत्री राजनाथ सिंह आणि केंद्रीय रस्ते वाहतूक आणि महामार्ग आणि एमएसएमई मंत्री श्री. नितीन गडकरीहे नवी दिल्ली येथील विज्ञान भवन येथे याचे उद्घाटन करतील. रस्ते वाहतूक आणि महामार्ग मंत्रालयाचे राज्यमंत्री सेवानिवृत्त जनरल श्री. व्ही.के.सिंग आणि नीती आयोगाचेमुख्य कार्यकारी अधिकारी श्री. अमिताभ कान्त यात सहभागी होणार आहेत.
या महिन्यातील नियोजित उपक्रमांमध्ये रस्ता सुरक्षा या विषयावरील चित्रपटांचे प्रदर्शन, वाघा बॉर्डर  ते कन्याकुमारीपर्यंत नॅशनल चॅम्पिअनशिप सेफ स्पीड चॅलेंज याला हिरवा झेंडा दाखविणे आणि रस्ता सुरक्षा या वरील पुरस्कार प्रदान करणे यांचा समावेश आहे. राज्य सरकारे, सार्वजनिक उद्योग, विमा कंपन्या हे सर्व यात सहभागी होणार असून चर्चासत्रे, वाॅकॅथाॅन, पोस्टर तयार करण्याची स्पर्धा अशा उपक्रमातून जनजागृती करण्यासाठी सहभागी होतील.Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103
दूरसंचार आणि माहिती तंत्रज्ञान मंत्रालय
बी एस एन एल कडून 4 जी सेवांचा प्रारंभ
नवी दिल्ली, 23 डिसेंबर 2022
केंद्र सरकारच्या आत्मनिर्भर भारत उपक्रमाच्या अनुषंगाने, बी एस एन एल ला भारतीय 4G स्टॅक स्थापन करण्याचे निर्देश देण्यात आले होते. बी एस एन एल ने संकल्पनेच्या पुराव्यासाठी  1 जानेवारी 2021 रोजी एक्स्प्रेशन ऑफ इंटरेस्ट  जारी केला. काही प्रलंबित मुद्यांसह पीओसी पूर्ण झाले आहे. बी एस एन एल ने 31-03-2022 रोजी 4G रोल-आउटसाठी 6,000 साइट्ससाठी खरेदी ऑर्डर जारी केली आहे आणि 25-07-2022 रोजी 6,000 साइट्सची दुसरी खरेदी ऑर्डर जारी केली आहे. त्यानंतर, बी एस एन एल ने 1 लाख 4 जी साइट्सच्या आवश्यकतेसाठी ऑक्टोबर 2022 मध्ये निविदा काढली.
23 ऑक्टोबर 2019 रोजी भारत सरकारने बीएसएनएल आणि एमटीएनएलचे पुनरुज्जीवन करण्याच्या प्रस्तावाला मंजुरी दिली. यात स्वैच्छिक सेवानिवृत्ती योजनेद्वारे  कर्मचार्यांच्या खर्चात कपात, सार्वभौम हमी रोखे उभारून कर्जाची पुनर्रचना, भांडवल गुंतवणुकीद्वारे 4G सेवांसाठी स्पेक्ट्रमचे प्रशासकीय वाटप, कोर आणि नॉन-कोअर मालमत्तेचे मुद्रीकरण आणि बीएसएनएल आणि एमटीएनएलच्या विलीनीकरणाला तत्वतः मान्यता देण्यात आली. आर्थिक वर्ष 2020-21 पासून बी एस एन एल EBITDA  सकारात्मक झाले आहे.
याशिवाय 27.07.2022 रोजी बीएसएनएलचे रूपांतर सार्वजनिक क्षेत्रातील उपक्रम म्हणून करण्यासाठी केंद्र सरकारने 1.64 लाख कोटी रुपयांच्या पुनरुज्जीवन पॅकेजला मंजुरी दिली. पुनरुज्जीवन प्रक्रियेत बीएसएनएल सेवा अत्याधुनिक करण्यासाठी, स्पेक्ट्रमचे वाटप, ताळेबंद कमी करण्यासाठी आणि भारत ब्रॉडबँड निगम लिमिटेड  चे बीएसएनएल मध्ये विलीनीकरण करून त्याचे फायबर नेटवर्क वाढवण्यासाठी नवीन भांडवलावर भर देण्यात आला आहे.
दूरसंवाद राज्यमंत्री देवुसिंह चौहान यांनी आज राज्यसभेत एका प्रश्नाच्या लेखी उत्तरात ही माहिती दिली.
S.Kakade/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
आरोग्य आणि कुटुंब कल्याण मंत्रालय
कोविड-19 लसीकरणाची ताजी माहिती- 358 वा दिवस
15-18 वयोगटातील किशोरवयीन मुलांना 2 कोटींहून अधिक लसीच्या मात्रा देण्यात आल्या
कोविड-19 च्या ‘खबरदारीच्या’ मात्रेसाठीचे वेळापत्रक आज प्रसिद्ध करण्यात आले
भारताने कोविड प्रतिबंधक लसीकरणामध्ये151.47 कोटींचा टप्पा ओलांडला
आज संध्याकाळी सात वाजेपर्यंत लसींच्या 79 लाखांपेक्षा अधिक मात्रा देण्यात आल्या
ऐतिहासिक कामगिरी नोंदवत, 15-18 वयोगटातील किशोरवयीन मुलांना 2 कोटीपेक्षा जास्त  कोविड-19 प्रतिबंधक लसीच्या मात्रा देण्यात आल्या. भारतातील कोविड-19 लसीकरणाने आज 151.47 कोटी  टप्पा ओलांडला आहे. आज संध्याकाळी 7 वाजेपर्यंत 79 लाखांहून अधिक लसींच्या मात्रा देण्यात आल्या आहेत. आज रात्री उशिरापर्यंत दिवसभराचे अंतिम अहवाल प्राप्त झाल्यावर लसीकरणाच्या दैनंदिन आकडेवारीत वाढ होण्याची अपेक्षा आहे.
एका ट्विटमध्ये, केंद्रीय आरोग्य मंत्री डॉ. मनसुख मांडविया यांनी किशोरवयीन मुलांमध्ये लसीकरणाप्रति असलेल्या उत्साहाचे कौतुक केले आणि या कामगिरीबद्दल त्यांचे अभिनंदन केले.
‘खबरदारीच्या’ मात्रेसाठी वेळापत्रक आज प्रसिद्ध केले जाईल आणि ऑनलाइन अपॉइंटमेंट सुविधा देखील आज संध्याकाळपर्यंत सुरू होईल.
लसींच्या मात्रांचा लोकसंख्येच्या प्राधान्यक्रमाच्या गटानुसार वर्गीकरणाचा तपशील खालीलप्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
10388843
|
|
2nd Dose
|
|
9740548
|
|
FLWs
|
|
1st Dose
|
|
18387142
|
|
2nd Dose
|
|
16967613
|
|
Age Group 15-18 years
|
|
1st Dose
|
|
22733154
|
|
Age Group 18-44 years
|
|
1st Dose
|
|
513506670
|
|
2nd Dose
|
|
350964108
|
|
Age Group 45-59 years
|
|
1st Dose
|
|
196030548
|
|
2nd Dose
|
|
155846155
|
|
Over 60 years
|
|
1st Dose
|
|
122225469
|
|
2nd Dose
|
|
97950840
|
|
Cumulative 1st dose administered
|
|
883271826
|
|
Cumulative 2nd dose administered
|
|
631469264
|
|
Total
|
|
1514741090
आज राबवण्यात आलेल्या लसीकरण मोहिमेत लोकसंख्येच्या प्राधान्यक्रमाच्या गटानुसार लसींच्या मात्रांचा तपशील खालीलप्रमाणे आहे.
|
|
Date: 8th January, 2022 
|
|
HCWs
|
|
1st Dose
|
|
65
|
|
2nd Dose
|
|
3551
|
|
FLWs
|
|
1st Dose
|
|
115
|
|
2nd Dose
|
|
13454
|
|
Age Group 15-18 years
|
|
1st Dose
|
|
2322426
|
|
Age Group 18-44 years
|
|
1st Dose
|
|
1741439
|
|
2nd Dose
|
|
2465956
|
|
Age Group 45-59 years
|
|
1st Dose
|
|
208082
|
|
2nd Dose
|
|
721372
|
|
Over 60 years
|
|
1st Dose
|
|
111445
|
|
2nd Dose
|
|
380618
|
|
1st Dose Administered in Total
|
|
4383572
|
|
2nd Dose Administered in Total
|
|
3584951
|
|
Total
|
|
7968523
लसीकरण हे कोविड19 पासून देशातील सर्वाधिक जोखीम असलेल्या जनसमुदायाचे संरक्षण करण्याचे साधन आहे आणि या प्रक्रियेचा नियमितपणे आढावा घेण्यात येतो आणि उच्च पातळीवरून त्यावर देखरेख ठेवली जाते.